**Nisip**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În drumurile tale oprește- te la mare,

La malul ei descalță un țipăt, cel mai tare

Și în nisip fierbinte picioare de cuvinte

Înfige și prin ele descarcă a ta minte.

Dezbracă conștiința de hainele uzate,

Din ea să izvorască a tale gânduri, toate,

Să se reverse- n mare și spumă să se facă,

Cu ea să îți speli fața până iar o să- ți placă.

Privește în oglinda val după val lipită

Din cioburile vieții ce ți- a fost o ispită,

Îți place chipul tău acum, că spuma mării

Ți- a luminat privirea ce- i pradă depărtării?

Fir de nisip pe plaja eternității mării

Să strălucești prin valuri, dând frâu liber chemării...